ddrg/super_eurlex huggingface dataset:
(1)

Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3), (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 8. junija 2020 sprejel Sklep (EU) 2020/766 (5) o imenovanju članov in nadomestnih članov Odbora regij za obdobje od 1. februarja 2020 do 25. januarja 2025. Svet je 30. julija 2020 sprejel dodatni sklep (EU) 2020/1153 (6) o imenovanju članov in nadomestnih članov Odbora regij.
(5)

Na podlagi člena 129(4) Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (4) lahko Združeno kraljestvo v prehodnem obdobju pogaja, podpiše in ratificira mednarodne sporazume, ki jih na področjih izključne pristojnosti Unije sklepa samostojno, pod pogojem, da ti sporazumi ne začnejo veljati ali se ne uporabljajo v prehodnem obdobju, razen če to dovoli Unija. Sklep Sveta (EU) 2020/135 (5) določa pogoje in postopek za dajanje takih dovoljenj.
SKLEP SVETA (EU) 2020/1583

z dne 23. oktobra 2020

o stališču, ki se v imenu Evropske unije zastopa v Partnerskem odboru, ustanovljenem s Celovitim in okrepljenim sporazumom o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani, v zvezi z nadomestitvijo seznama posameznikov, ki bodo opravljali funkcijo arbitra v postopkih reševanja sporov

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1) Celoviti in okrepljeni sporazum o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani (1) (v nadaljnjem besedilu: Sporazum) je bil podpisan v imenu Unije v skladu s Sklepom Sveta (EU) 2018/104 (2) in se začasno delno uporablja od 1. junija 2018.

(2) V skladu s členom 339(1) Sporazuma je Partnerski odbor na svoji seji 17. oktobra 2019 pripravil seznam 15 posameznikov, ki so pripravljeni in sposobni delovati kot arbitri (v nadaljnjem besedilu: seznam arbitrov).

(3) Armenija je obvestila Unijo, da eden od posameznikov, ki jih je predlagala, ne izpolnjuje več pogojev iz člena 339(2) Sporazuma in bi ga bilo zato treba nadomestiti.

(4) Da se zagotovi spoštovanje določb Sporazuma, ki se uporabljajo začasno, Partnerski odbor sprejme sklep o nadomestitvi seznama arbitrov s spremenjenim seznamom.

(5) Primerno je, da se določi stališče, ki se v imenu Unije zastopa v Partnerskem odboru, saj bo sklep Partnerskega odbora o nadomestitvi seznama arbitrov za Unijo zavezujoč –

SPREJEL NASLEDNJI SKLEP:

Člen 1 Stališče, ki se v imenu Unije zastopa v Partnerskem odboru, ustanovljenem s Celovitim in okrepljenim sporazumom o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani, v zvezi z nadomestitvijo seznama arbitrov iz člena 339 navedenega sporazuma, temelji na ustreznem osnutku sklepa Partnerskega odbora (3).

Člen 2 Ta sklep začne veljati na dan sprejetja.

V Luxembourgu, 23. oktobra 2020 Za Svet Predsednik S. SCHULZE

(1) UL L 23, 26.1.2018, str. 4.

(2) Sklep Sveta (EU) 2018/104 z dne 20. novembra 2017 o podpisu Celovitega in okrepljenega sporazuma o partnerstvu med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Armenijo na drugi strani v imenu Unije in njegovi začasni uporabi (UL L 23, 26.1.2018, str. 1).

(3) Glejte dokument ST 11524/20 na http://register.consilium.europa.eu.
(2)

Pogajanja z Republiko Kubo so se zaključila in Sporazum v obliki izmenjave pisem med Evropsko unijo in Republiko Kubo v skladu člena XXVIII Splošnega sporazuma o carinah in trgovini (GATT) 1994, v zvezi s spremembo koncesij za vse tarifne kvote, vključene v seznam EU CLXXV, zaradi izstopa Združenega kraljestva iz Evropske unije (v nadaljnjem besedilu: Sporazum), je bil parafiran 3. julija 2020.
(2)

Pogajanja s Kraljevino Norveško so se zaključila in Sporazum v obliki izmenjave pisem med Evropsko unijo in Kraljevino Norveško na podlagi člena XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene v seznam EU CLXXV, zaradi izstopa Združenega kraljestva iz Evropske unije (v nadaljnjem besedilu: Sporazum), je bil parafiran 7. in 8. julija 2020.
(1)

Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3) in (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 8. junija 2020 sprejel Sklep (EU) 2020/766 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (5).Svet je 30. julija 2020 sprejel dodatni sklep (EU) 2020/1153 o imenovanju članov in nadomestnih članov Odbora regij (6).
(6)

Primerno je določiti stališče, ki naj se v imenu Unije zastopa glede navedenih sprememb ADR in ADN, saj bodo navedeni akti lahko odločilno vplivali na vsebino prava Unije, in sicer na Direktivo 2008/68/ES Evropskega parlamenta in Sveta (1). Navedena direktiva določa zahteve za prevoz nevarnega blaga po cesti, železnici ali celinskih plovnih poteh znotraj držav članic ali med njimi, pri čemer se sklicuje na ADR in ADN. Člen 4 Direktive 2008/68/ES določa, da se prevoz nevarnega blaga med državami članicami in tretjimi državami odobri, če je v skladu z zahtevami ADR, Pravilnikom o mednarodnem železniškem prevozu nevarnega blaga (RID) iz Dodatka C h Konvenciji o mednarodnem železniškem prometu (COTIF) in ADN, razen če ni v prilogah k navedeni direktivi navedeno drugače. Hkrati je Komisija na podlagi člena 8 Direktive 2008/68/ES pooblaščena za prilagoditev oddelka I.1 Priloge I in oddelka III.1 Priloge III k navedeni direktivi znanstvenemu in tehničnemu napredku, zlasti za upoštevanje sprememb ADR, RID in ADN.
Na podlagi naslednjih pravnih aktov, ki so navedeni v prošnji Belgije z dne 7. avgusta 2020, in sicer: „Arrêté du Gouvernement de la Région de Bruxelles-Capitale de pouvoirs spéciaux n° 2020/019 du 23 avril 2020/Bijzondere machtenbesluit van de Brusselse Hoofdstedelijke Regering nr. 2020/019 van 23 april 2020“ (5); „Arrêté du Gouvernement de la Région de Bruxelles-Capitale de pouvoirs spéciaux n° 2020/030 du 28 mai 2020/Bijzondere machtenbesluit nr. 2020/030 van de Brusselse Hoofdstedelijke Regering van 28 mei 2020“ (6);

„Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020/Betekening van de vergadering van de Ministerraad van de Brusselse Hoofdstedelijke Regering van donderdag 14 mei 2020“ (7); „Besluit van de Vlaamse Regering van 20 maart 2020“ (8); „Besluit van de Vlaamse Regering van 10 april 2020“ (9); „Besluit van de Vlaamse Regering van 12 juni 2020“ (10);

„Arrêté du Gouvernement de la Communauté française de pouvoirs spéciaux n° 4 du 23 avril 2020“ (11); „Arrêté du Gouvernement de la Communauté française du 7 avril 2020“ (12); „Arrêté ministériel du 8 avril 2020 portant exécution de l’arrêté du Gouvernement wallon du 20 mars 2020“ (13); „Arrêté du Gouvernement wallon du 19 juin 2020“ (14); Parlament der Deutschsprachigen Gemeinschaft, Corona-Krisendekret I vom 6. April 2020“ in „Parlament der Deutschsprachigen Gemeinschaft, Corona-Krisendekret III vom 20. Juli 2020“, so belgijski organi uvedli številne regionalne sheme in sheme skupnosti, ki zagotavljajo dohodkovno podporo samozaposlenim, podjetjem z enim zaposlenim in drugim vrstam zaposlenih, ki niso upravičeni do drugih vrst dohodkovne podpore. Zlasti prejemki za nadomestilo za podjetja in podjetnike v regiji Bruselj – glavno mesto, prejemki za nevšečnosti, nadomestila in podporo v flamski regiji in flanski skupnosti ter prejemek za nadomestilo zaradi zaprtja podjetij v valonski regiji so splošna enkratna podpora podjetjem in samozaposlenim, ki so morali prekiniti svoje svojo dejavnost zaradi COVID-19 ali ki so utrpeli znatno zmanjšanje prometa.

Kadar so ukrepi namenjeni širšemu krogu upravičencev, se prosi samo za zneske za odhodke, povezane s podporo za samozaposlene in podjetja z enim zaposlenim. Drugi ukrepi (prejemek za nadomestilo za začasno zaposlene delavce v regiji Bruselj – glavno mesto, subvencije za vrtce in subvencije za kulturne izvajalce v francoski skupnosti, dejavnosti usposabljanja v valonski regiji, ter subvencija za kulturne izvajalce in samozaposlene in subvencija za turistične delavce v nemško govoreči skupnosti) so namenjeni samozaposlenim in delavcem, ki nimajo dostopa do sheme za začasno brezposelnost v določenih sektorjih (sektor kulture in oskrbe, dejavnosti usposabljanja). Ker subvencije za kulturne izvajalce in samozaposlene v nemško govoreči skupnosti zagotavljajo posojila, ki jih je mogoče pretvoriti v nepovratna sredstva, da bi se zadostilo potrebi po tem, da so javnofinančni odhodki, bi bilo treba na podlagi Uredbe (EU) 2020/672 podpreti samo odhodke v zvezi s posojili, ki se pretvorijo v nepovratna sredstva.
(5)

Subvencije se izplačujejo tudi delavcem, ki se vrnejo po obdobju brez dela, in sicer do šest mesecev po vrnitvi na delo. Ob upoštevanju zgornje meje minimalne plače ali dvakratnika minimalne plače glede na gospodarsko dejavnost, ki jo izvaja delodajalec, lahko znesek subvencij, izplačan v prvem in drugem mesecu po vrnitvi, znaša do 100 % plače zaposlenega, v tretjem in četrtem mesecu 50 % ter v petem in šestem mesecu 30 %. Za navedene subvencije se lahko šteje, da so podobne shemam skrajšanega delovnega časa iz Uredbe (EU) 2020/672, saj je njihov namen zagotoviti dohodkovno podporo zaposlenim in ohraniti obstoječa delovna razmerja.
(7)

Razmere so še posebej problematične glede rednega usposabljanja voznikov avtobusov. Po informacijah, ki jih je predložila Nizozemska, so številni vozniki, ki so 10. septembra 2008 opravljali dejavnost voznika vozil za prevoz potnikov, prejeli spričevalo kot pridobljeno pravico v skladu s členom 4 Direktive 2003/59/ES. V praksi in v skladu s členom 4, členom 8(2) in členom 14(2) Direktive 2003/59/ES so številna tako odobrena spričevala v prvi polovici septembra 2015 prenehala veljati, saj je Nizozemska izkoristila možnost podaljšanja obdobja iz člena 8(2) Direktive 2003/59/ES na največ sedem let. Vozniki z dovoljenjem kategorije D1, D1 + E, D ali D + E, ki so svoja spričevala obnovili tik pred iztekom leta 2015, pa morajo spričevala ponovno obnoviti pred iztekom 10. septembra 2020. V takem položaju je velika večina voznikov avtobusov na Nizozemskem. Ni gotovo, ali bo zmogljivost ustanov za usposabljanje vsem omogočila pravočasno opravljanje rednega usposabljanja. Poleg tega je zaradi dejstva, da javni prevoz ponovno poteka po običajnem voznem redu, voznikom na voljo manj časa za udeležbo na tečajih.
(4)

Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se dogovor „Berlin Plus“ izvaja in uporablja le za tiste države članice Unije, ki so tudi članice Nata ali članice programa „partnerstvo za mir“ in so v ta namen sklenile dvostranske sporazume o varnosti z Natom –
(1)

Komisija zagotovi, da: (a) je odobritev v imenu Unije v skladu s cilji skupne ribiške politike; (b) je odobritev v imenu Unije v skladu z ustreznimi pravili, sprejetimi v okviru regionalnih organizacij za upravljanje ribištva, in upošteva skupno upravljanje s strani obalnih držav; (c) odobritev v imenu Unije upošteva najnovejše statistične, biološke in druge ustrezne podatke, poslane Komisiji.
(1)

Akt o pristopu iz leta 2011 določa, da lahko Hrvaška še sedem let po pristopu, tj. do 30. junija 2020, ohrani v veljavi omejitve za pridobitev kmetijskih zemljišč za državljane druge države članice, državljane držav, ki so pogodbenice Sporazuma o Evropskem gospodarskem prostoru (v nadaljnjem besedilu: Sporazum EGP), in pravne osebe, ki so ustanovljene v skladu z zakonodajo druge države članice ali države pogodbenice Sporazuma EGP. Gre za začasno izjemo od prostega pretoka kapitala, ki je zagotovljen s členi 63 do 66 Pogodbe o delovanju Evropske unije. Prehodno obdobje se lahko podaljša samo enkrat za obdobje do treh let.
(5)

Zaradi notranjih pravil iz Pariškega MoS je stališče, ki se v skladu s členom 218(9) PDEU zastopa v imenu Unije, težko pravočasno določiti za vsako letno zasedanje PSCC. Zato je učinkovito, da se tako stališče, ki ga sestavljajo vodilna načela in usmeritve, skupaj z okvirom za njegovo vsakoletno podrobnejšo določitev, določi za več let. Poleg tega se večina tem, obravnavanih na letnih zasedanjih PSCC, nanaša na vprašanja pomorske inšpekcije države pristanišča, ki jih na splošno ureja en sam pravni akt Unije, in sicer Direktiva 2009/16/ES. V konkretnih okoliščinah, ki se uporabljajo za Pariški MoS, je tako mogoče določiti splošno stališče, ki se zastopa v imenu Unije, za več zasedanj PSCC.
(4)

Združeno kraljestvo je poleg tega navedlo, da se z njegovim predlaganim ukrepom med drugim prepoveduje vnos rastlin rodu Coffea in vrste Polygala myrtifolia L, razen plodov ali semen, iz tretjih držav, vključno iz Unije, v Združeno kraljestvo. Določilo je tudi, da je vnos ali premik v Združeno kraljestvo rastlin, razen plodov in semen, vrst Olea europaea L., Lavandula, Nerium oleander L., Prunus dulcis L. in Rosmarinus officinalis L., ki so bile vzgojene na območjih Unije, na katerih navzočnost škodljivega organizma ni znana, dovoljen le, če so rastline vsaj eno leto pred izvozom rasle na registriranem in nadzorovanem mestu pridelave, ki je obdano z 200-metrskim območjem, za katero je znano, da je prosto škodljivega organizma, in so bile vsako leto pregledane na podlagi intenzivnega vzorčenja in testiranja, nadaljnji pregled pa se opravi neposredno pred njihovim premikom. V primeru vnosa ali premika neukoreninjenih potaknjencev vrst Lavandula, Nerium oleander L. in Rosmarinus officinalis L. v Združeno kraljestvo bi morali ti potaknjenci izhajati iz matičnih rastlin, ki izpolnjujejo zgoraj navedene pogoje. V primeru območij, na katerih je znana navzočnost škodljivega organizma, je uvoz rastlin vrst Olea europaea L. in Prunus dulcis L. iz Unije v Združeno kraljestvo dovoljen le, če so štiri leta pred izvozom ali, če gre za mlajše rastline, v njihovi celotni življenjski dobi rasle na fizično zaščiteni enoti pridelave.
(4)

Primerno je, da Unija podpre sprejetje poslovnika, kar bo že od samega začetka zagotovilo nemoteno in pregledno sodelovanje med Unijo in Socialistično republiko Vietnam glede izvajanja Sporazuma, sčasoma pa tudi glede izvajanja sheme izdajanja dovoljenj za izvrševanje zakonodaje, upravljanje in trgovanje na področju gozdov –
(5)

CEN in Cenelec sta na podlagi zahtevka M/031 revidirala harmonizirane standarde EN 343:2003+A1:2007/AC:2009, EN 358:1999, EN 381-5:1995, EN 381-7:1999, EN 381-9:1997, EN 381-11:2002, EN 13832-2:2006, EN 13832-3:2006, EN 14594:2005, EN 388:2016, EN 943-1:2015 in EN 12277:2015, katerih sklici so objavljeni v seriji C Uradnega lista Evropske unije (4). Zato so bili sprejeti harmonizirani standardi EN 343:2019 za varovalno obleko za zaščito pred dežjem, EN 358:2018 za pasove in vrvi z zankami za namestitev uporabnika pri delu ali za omejevanje njegovega delokroga, EN ISO 11393-2:2019, EN ISO 11393-4:2019, EN ISO 11393-5:2019 in EN ISO 11393-6:2019 za varovalno obleko za uporabnike ročnih verižnih žag, EN 13832-2:2018 in EN 13832-3:2018 za obutev za varovanje pred kemikalijami, EN 14594:2018 za opremo za varovanje dihal, EN 388:2016+A1:2018 za rokavice za zaščito pred mehanskimi tveganji, EN 943-1:2015+A1:2019 za varovalno obleko pred nevarnimi trdnimi, tekočimi in plinastimi kemikalijami, vključno s tekočimi aerosoli in trdnimi delci, oz. EN 12277:2015+A1:2018 za gorniško opremo.
(5)

S pooblastilom Komisije za začasno izvrševanje proračuna prometne skupnosti se ne spreminja bistvena narava pristojnosti, ki so na to institucijo prenesene s Pogodbo o Evropski uniji in Pogodbo o delovanju Evropske unije –
(9)

Za zagotovitev jasnosti in pravne skladnosti bi bilo treba v taki zavezujoči razlagi navesti, da se kakršne koli spremembe zaščite geografskih označb za vina, žgane pijače, kmetijske proizvode in živila, ki so registrirane v Singapurju in so navedene ali bodo navedene v Prilogi 10-B k Sporazumu, iz razlogov, ki bodisi spadajo na področje uporabe člena 10.22(5) Sporazuma bodisi zanje ne veljajo splošna pravila iz drugih odstavkov člena 10.22, za katere se vloge pošljejo prek sistema za registracijo in zaščito geografskih označb iz člena 10.17 Sporazuma, ne smejo uvesti, razen če Odbor za trgovino sprejme pozitivno odločitev glede zadevne spremembe Priloge 10-B k Sporazumu.
(1)

Cilji predlagane državljanske pobude z naslovom „Volivci brez meja, polne politične pravice za državljane EU“, se nanašajo na naslednje: „Zahtevamo reforme, s katerimi bi okrepili obstoječe pravice državljanov EU, da volijo in so voljeni na evropskih in občinskih volitvah v državi prebivanja, ter novo zakonodajo, da se te pravice razširijo na regionalne in nacionalne volitve in na referendume. Glavni cilji so naslednji: — odstraniti ovire za registracijo državljanov EU, da lahko volijo in so voljeni na evropskih in lokalnih volitvah v državi prebivanja ali v matični državi, — ponovno potrditi, da je splošna volilna pravica temeljna pravica in vrednota. Državljani EU bi morali imeti pravico, da se za vse volitve in referendume lahko odločijo, ali želijo voliti v državi prebivanja ali v matični državi, — preučiti učinek take pristne evropeizacije volilnih pravic, preučiti potrebne zaščitne ukrepe in kako bi jih lahko razširili na državljane tretjih držav. Te reforme odpravljajo pomanjkljivost evropske demokracije in ustvarjajo prostor za nadnacionalno politiko.“
(3)

S Sporazumom v obliki izmenjave pisem so proizvodi s poreklom iz Zahodne Sahare, ki so predmet nadzora carinskih organov Kraljevine Maroko, upravičeni do enakih trgovinskih preferencialov kot so tisti, ki jih je Evropska unija odobrila za proizvode, zajete v Evro-mediteranskemu pridružitvenem sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani (v nadaljnjem besedilu: Pridružitveni sporazum).
SKLEP SVETA (EU) 2020/244

z dne 20. januarja 2020

o sklenitvi Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani, v imenu Unije

SVET EVROPSKE UNIJE JE –

ob upoštevanju Pogodbe o Evropski uniji ter zlasti člena 37 in člena 31(1) Pogodbe,

ob upoštevanju Pogodbe o delovanju Evropske unije ter zlasti člena 91, člena 100(2) ter členov 207 in 209 v povezavi s členom 218(6)(a) in drugim pododstavkom člena 218(8) Pogodbe,

ob upoštevanju skupnega predloga Evropske komisije in visokega predstavnika Unije za zunanje zadeve in varnostno politiko,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta (EU) 2016/123 (2) je bil 21. decembra 2015 podpisan Sporazum o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani (v nadaljnjem besedilu: Sporazum), s pridržkom njegove poznejše sklenitve.

(2) Sporazum pomeni pomemben korak k večjemu političnemu in gospodarskemu delovanju Unije v Srednji Aziji. Sporazum bo s krepitvijo političnega dialoga in izboljšanjem sodelovanja na najrazličnejših področjih zagotovil podlago za bolj učinkovito dvostransko sodelovanje z Republiko Kazahstan.

(3) Sporazum bi bilo treba odobriti –

SPREJEL NASLEDNJI SKLEP:

Člen 1 Sporazum o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani se odobri v imenu Unije (3).

Člen 2 Predsednik Sveta imenuje osebo(-e), pristojno(-e), da v imenu Unije predloži(-jo) uradno obvestilo iz člena 281(1) Sporazuma, s čimer se izrazi soglasje Unije, da jo Sporazum zavezuje (4).

Člen 3 Ta sklep začne veljati na dan sprejetja.

V Bruslju, 20. januarja 2020 Za Svet Predsednik J. BORRELL FONTELLES

(1) Odobritev z dne 12. decembra 2017 (še ni objavljena v Uradnem listu).

(2) Sklep Sveta (EU) 2016/123 z dne 26. oktobra 2015 o podpisu Sporazuma o okrepljenem partnerstvu in sodelovanju med Evropsko unijo in njenimi državami članicami na eni strani ter Republiko Kazahstan na drugi strani, v imenu Evropske unije, in o njegovi začasni uporabi (UL L 29, 4.2.2016, str. 1).

(3) Besedilo Sporazuma je bilo objavljeno v UL L 29, 4.2.2016, str. 3, hkrati s sklepom o podpisu.

(4) Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
(1)

Združeno kraljestvo Velika Britanija in Severna Irska (Združeno kraljestvo) je 29. marca 2017 v skladu s členom 50 Pogodbe o Evropski uniji predložilo uradno obvestilo, da namerava izstopiti iz Evropske unije. Pogodba o Evropski uniji in Pogodba o delovanju Evropske unije se bosta za Združeno kraljestvo prenehali uporabljati z dnem, ki sledi dnevu, navedenem v členu 1(1) Sklepa Evropskega sveta (EU) 2019/1810 (1). Po izstopu Združenega kraljestva iz Evropske unije centralna banka Bank of England ne bo več nacionalna centralna banka države članice in zato tudi ne članica Evropskega sistema centralnih bank. Zaradi uporabe členov 29.3 in 29.4 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) je treba uskladiti ponderje v kapitalskem ključu po analogiji z določbami člena 29.1 Statuta ESCB.
(1)

V letu 2020 se je poročalo o okužbah z virusom SARS-CoV-2 pri nercih in ugotovljeno je bilo, da lahko pride do prenosa virusa z ljudi na nerce in z nercev na ljudi. O okužbah s SARS-CoV-2 pri nercih se je poročalo v nekaterih državah članicah in tretjih državah. Poleg tega je ena država članica poročala o primerih COVID-19 pri ljudeh, okuženih z variantami virusa SARS-CoV-2, povezanimi z nerci. Študije ameriškega centra za obvladovanje in preprečevanje bolezni (Centers for Disease Control and Prevention) iz decembra 2020 so pokazale, da so tudi rakunasti psi (Nyctereutes procyonoides) dovzetni za SARS-CoV-2.
(4)

Komisija je v sodelovanju z Nemčijo preučila navedene ukrepe in presodila, da so meje okuženih in ogroženih območij, ki jih je vzpostavil pristojni organ navedene države članice, dovolj oddaljene od gospodarstev, na katerih so bili potrjeni novi izbruhi visokopatogene aviarne influence podtipa H5N8.
(2)

Sklep (EU) 2020/430 določa, da lahko Svet navedeni sklep podaljša, če je to upravičeno zaradi nadaljevanja izjemnih okoliščin. Svet je 21. aprila 2020 s Sklepom (EU) 2020/556 (3) odstopanje iz člena 1 Sklepa (EU) 2020/430 podaljšal za dodatno obdobje enega meseca od 23. aprila 2020. Navedeno podaljšanje odstopanja je bilo predvideno do 23. maja 2020. Svet je 20. maja 2020 s Sklepom (EU) 2020/702 (4) odstopanje iz člena 1 Sklepa (EU) 2020/430 podaljšal za dodatno obdobje do 10. julija 2020. Svet je 3. julija 2020 s Sklepom (EU) 2020/970 (5) to odstopanje podaljšal za dodatno obdobje do 10. septembra 2020. Svet je 4. septembra 2020 s Sklepom (EU) 2020/1253 (6) to odstopanje podaljšal za dodatno obdobje do 10. novembra 2020.
48.

Delniška družba ‚Lenpromtransprojekt‘ (АО «Ленпромтранспроект»)

Naslov: Kondratjevskij Prospekt, 15, zgradba 5/1, 223 Sankt Peterburg 195197, Ruska federacija Registracijska številka (št. OGRN): 1027809210054 Davčna številka (št. INN): 7825064262 Spletno mesto: https://lptp.ru/ Elektronski naslov: ptp@sp.ru

Delniška družba Lenpromtransprojekt je sodelovala pri projektu povezovanja železniških infrastruktur nezakonito priključenega Krima in Rusije s projektiranjem železniških dostopov do mosta čez Kerško ožino in arhitekturnim nadzorom med gradnjo mostu, ki povezuje Rusijo in nezakonito priključeni Krimski polotok. S tem je prispevala h konsolidaciji nezakonite priključitve Krimskega polotoka Ruski federaciji, kar dodatno spodkopava ozemeljsko nedotakljivost, suverenost in neodvisnost Ukrajine.